එම්ප්‍රස් මියොංසොං (රූපවාහිනී කතාමාලාව)

එම්ප්‍රස් මියොංසොං () යනුවෙන් හැඳින්වෙන්නේ 2001දී විකාශය වූ දකුණු කොරියානු ඓතිහාසික රූපවාහිනී කතාමාලාවකි. මෙය KBS2 නාළිකාව ඔස්සේ විකාශය කෙරිණි.

ඓතිහාසික සම්බන්ධතාව

මියොංසොං අධිරාජිනිය (19 ඔක්තෝබර් 1851 – 8 ඔක්තෝබර් 1895) හෙවත් සරලව මින් අගබිසව වශයෙන් හඳුන්වන්නේ ජොසොන්හි විසි හයවන රජු සහ කොරියානු අධිරාජ්‍යයේ පළමු අධිරාජයා වූ කොරියාවේ ගෝජොංගේ පළමුවන නීත්‍යානුකූල බිරිඳයි.

මෙයිජි ජපන් රජය විසින් මින් අගබිසව සිය රාජ්‍යයේ ව්‍යාප්තියට තර්ජනයක් ලෙස සලකා ඇත. ඇයව දේශපාලනයෙන් ඉවත් කිරීම සඳහා ගෝජොං රජුගේ පියා වූ හ්‍යුංසොන් දේවොන්ගුන් (ජපනුන් සමග කටයුතු කළ බලවත් රාජ්‍යාධිකාරියෙකි) අසාර්ථක කැරැලි කිහිපයක්ම ඇතිකළේ ය. මේ හේතුවෙන් ඇය ජපන් බලපෑම් පිළිබඳ දැඩි විරෝධී ස්ථාවරයක පසුවූවා ය.

පළමු චීන-ජපන් යුද්ධයේ දී ජපානය ජයගැනීමත් සමග, මින් අගබිසව කොරියාව සහ රුසියාව අතර ශක්තිමත් සම්බන්ධතාවක් ඇති කිරීමට උත්සාහ ගත්තේ, දේවොන්ගුන් විසින් නියෝජනය කළ කොරියාවේ ජපන් බලපෑම අවහිර කිරීමටයි. මෙකල කොරියාව වෙනුවෙන් පත්කළ ජපන් අමාත්‍යවරයා වූ මියුරා ගොරෝ සහ විශ්‍රාමගත් ලුතිනන් ජනරාල්වරයකු විසින් ජපානය කෙරෙහි වඩාත් මිත්‍රශීලී ප්‍රතිපත්තියක් අනුගමනය කළ දේවොන්ගුන්ගේ පක්ෂයට ආධාර ක‍ළහ.

1895 ඔක්තෝබර් 8 දින හිමිදිරියේ, දේවොන්ගුන්ට පක්ෂපාතී හුල්ල්‍යොන්දේ භට කණ්ඩායම රාජකීය ආරක්ෂකයන් මැඬ ග්යොංබොක්ගුං මාලිගයට පහරදුන්නේ ය. දේවොන්ගුන්ගේ ප්‍රබල ආධාරකරුවකු වූ වූ බොම්සොන් සෙන්පතියාගේ නායකත්වය යටතේ හුල්ල්‍යොන්දේ නිලධාරීන් පිරිස විසින් ජපන් සෙබලුන් කණ්ඩායමකට ඇතුළුවීමට අවසර ලබා දිණි. මෙම ජපන් සෙබලුන් මාලිගය තුළට පහරදීම සඳහා මියුරාගේ මෙහෙයවීම මත බඳවා ගැනුණු පිරිසකි. අගබිසවගේ මාලිගය (ඔඛොරු මණ්ඩපය) වෙත ඇතුළුවීමෙන් පසු මෙම ඝාතකයින් විසින් "අගබිසව විය හැකි යැයි සැකකෙරුණු මාලිග [ස්ත්‍රීන්] තිදෙනකු මරාදමන ලදී. ඉන් එක් අයකු මින් අගබිසව බව තහවුරු කරගත් පසු, ඔවුහු එම සිරුරු ඔඛොරු මණ්ඩපය ඉදිරිපස පයින් වනාන්තරයේ දී දවා, අළු විසුරුවා හැරියහ."බ්යොං-කුක් කිම්, "ඇසැසිනේෂන් ඔෆ් එම්ප්‍රස් මියොංසොං," කොරියා ටයිම්ස්, 28 දෙසැම්බර් 2001 මියයන විට ඇගේ වයස අවුරුදු 43කි.

මින් අගබිසවගේ ඝාතනයෙන් පසු, විදේශ බලවේගවලවලට සිය සිතැඟි අනුව කටයුතු කිරීමට මගපෑදිණි.එස්. සී. එම්. පේන්, ද සයිනො-ජැපනීස් වෝ ඔෆ් 1894–1895: පර්සිප්ෂන්ස්, පවර්, ඇන්ඩ් ප්‍රයිමසි (කේම්බ්‍රිජ්: කේම්බ්‍රිජ් යුනිවර්සිටි ප්‍රෙස්, 2003), පි. 316 මේ පිළිබඳ එල්ල වූ අන්තර්ජාතික විවේචන සංසිඳුවීම පිණිස ජපන් රජය "මියුරාව නැවත කැඳවා, හිරෝෂිමා දිස්ත්‍රික් අධිකරණය යටතේ ඔහුට නඩුපවරන ලදී. එයට දායක වූ යුධ නිලධාරීන්ව යුධ අධිකරණයට යොමුකෙරිණි. ප්‍රමාණවත් සාක්ෂි නොමැති වීම හේතුවෙන් ඔවුන් සියල්ල වරදකරුවන් නොවන බව ප්‍රකාශයට පත්කෙරිණි."

කෙසේනමුත්, මෙම ඝාතනය "කෙටි හිසකෙස් පණත් නියෝගය" (단발령, 斷髮令) සමග ඇති වූ කොරියාවේ ජපන්-විරෝධී ආකල්පය පොළඹවාලී ය. ඇතැම් කොරියානුවන් විසින් ඉයුල්මි ධර්මිෂ්ට හමුදා නම් වූ හමුදා සංවිධානය කරමින් දීපව්‍යාප්තව විරෝධතා සංවිධානය කරන ලදී. අගබිසවගේ ඝාතනයෙන් පසු, ගෝජොං රජු සහ කිරුළහිමි කුමරු (පසුව කොරියාවේ සුන්ජොං අධිරාජයා) 1896දී, රුසියානු තානාපති වෙත පලාගියහ. මෙය ජපන් පාලනය යටතේ සිදු වූ ගැබෝ ප්‍රතිසංස්කරණය අවලංගු කිරීමට හේතු විය. 1897 ඔක්තෝබර් මස, ගෝජොං රජු ග්යොංගුංගුං (නූතන දොක්සුගුං) වෙත යළි පැමිණියේ ය. එහි දී ඔහු කොරියානු අධිරාජ්‍යය ප්‍රකාශයට පත්කළේ ය.

චරිත නිරූපණය
චෝයි මියුං-ගිල්, මියොංසොං අධිරාජිනිය ලෙස (කථාංග 82-124)
ලී මි-යොන්, මියොංසොං අධිරාජිනිය ලෙස (කථාංග 1, 10-81)
මූන් ග්‍යුන්-යොං, මින් ජා-යොං ලෙස (ලාබාල මියොංසොං අධිරාජිනිය)
ලී ජින්-වූ, ගෝජොං රජු ලෙස
ලී ජූන්, ලාබාල ගෝජොං ලෙස
යූ දොං-ග්‍යුන්, හ්‍යුංසොන් දේවොන්ගුන් ලෙස
ජුං සුන්-ක්‍යුං, යොංබෝදං ආර්යාව ලෙසනිල වශයෙන් "යොංබෝ නිවසේ ලී ග්වයි-ඉන්" ලෙස හඳුන්වයි.
සුන්වූ ඉයුන්-සූක්, ගම්ගෝදංහි යි ආර්යාව ලෙස (ජා-යොංගේ මෑණියන් ය; මින් චි-රොක්ගේ භාර්යාවයි.)නිල වශයෙන් "යි වංශයේ හන්චං, අභ්‍යන්තර කුමරුගේ වල්ලභ කුමරිය" ලෙස හඳුන්වයි.
ලී දොක්-හී, මින්, මහා මාලිගයේ කුමරුන්ගේ වල්ලභ කුමරිය ලෙස (හ්‍යුංසොන් දේවොන්ගුන්ගේ භාර්යාවයි; ගෝජොංගේ මෑණියන් ය.)නිල වශයෙන් "යෝහ්‍යුං, යෝහ්‍යුං මින් වංශයේ මහා අභ්‍යන්තර කුමරුගේ වල්භ කුමරිය" ලෙස හඳුන්වයි.
කිම් යොං-රිම්, මහා රාජකීය වැන්දඹු ජෝ රැජින ලෙසනිල වශයෙන් "ප්යොංග්යෑං ජෝ වංශයේ සින්ජොං රැජින" ලෙස හඳුන්වයි.
ලී යොං-හු, හ්‍යුංගින් කුමරු ලෙස
ඉයොම් යූ-ෂින්, හ්‍යුංගින් කුමරුගේ භාර්යාව ලෙස (ගෝජොංගේ ප්‍රධාන සේවිකාව)
පාක් යොං-ජි, කිම් බ්යොං-හක් ලෙස
කිම් හ්යෝ-වොන්, මින් ස්‍යුං-හෝ ලෙස
කිම් ජූ-යොං, යි ග්යොං-හා ලෙස
යූ හ්යේ-යොං, රැජින ලෙසඅන්දොං කිම් වංශයේ චෝලින් අගබිසව බැව් පෙනේ; චොල්ජොංගේ රැජිනයි.
කිම් ජොං-හා, රාජකීය වැන්දඹු රැජින ලෙසඅන්දොං කිම් වංශයේ හ්යෝහ්යොන් රැජින බැව් පෙනේ; හොන්ජොං රජුගේ අගබිසවයි.
කිම් සං-වූ, ජෝ දූ-සොන් ලෙස
සොං ජේ-හෝ, කිම් ජ්වා-ග්‍යුන් ලෙස
හන් බොම්-හී, යි ජේ-මියොන් ලෙස
කිම් සොං-හන්, මින් ග්යොම්-‍හෝ ලෙස
හ්යොන් සොක්, මින් තේ-හෝ ලෙස
ලී ජේ-ඉයුන්, ජං ආර්යාව ලෙස
කිම් බෝ-මි, හොං පාලිකාව ලෙස
හොං ඉල්-ග්වොන්, හොං ග්යේ-හුන් ලෙස (හොං පාලිකාවගේ වැඩිමහල් සොහොයුරා)

මියොංසොං අධිරාජිනී නිළි දෙපළ
වාර්තා වන ආකාරයට, නිළි ලී මි-යොන් KBS ආයතනය සමග ගිවිසුමක් අත්සන් කළේ කථාංග 100කට පමණි. නමුත් ඉහළ ප්‍රේක්ෂක ප්‍රතිචාර හේතුවෙන් KBS නාළිකාවට කතාමාලාව මුලින් සැලසුම් කළ පරිදි කථාංග 100කට වඩා දීර්ඝ කිරීමට අවශ්‍ය විය. ලී මි-යොන් හට රඟපෑමට අවශ්‍යව තිබුණේ මුල් ගිවිසුම අනුව කථාංග 100කට පමණක් බැවින්, ඉන් ඉදිරියට කථාංග නිරූපණය ඇය ප්‍රතික්ෂේප කළා ය. කෙසේනමුත්, KBS නාළිකාව විසින් කථාව තවත් දීර්ඝ කොට චෝයි මියුං-ගිල් එම චරිතය සඳහා යොදාගැනිණි. මේ නිසා ලී මි-යොන්ගේ රංගනය 81වන කථාංගය තෙක් දක්නට ලැබෙන අතර, චෝයි මියුං-ගිල් විසින් 82වන කථාංගයේ සිට ඉදිරියට එම චරිතය නිරූපණය කරන ලදී. OST සංගීත වීඩියෝව සඳහා ලී මි-යොන් නිරූපණය කළ මරණ දර්ශනය සමග මෙය වරදවා වටහා නොගත යුතු ය.

සම්මාන
2001 KBS නාට්‍ය සම්මාන
විශිෂ්ටතම සම්මානය, නිළිය: ලී මි-යොන්
හොඳම සහාය නළුවා: කිම් සුං-හ්වන්
හොඳම සහාය නිළිය: කිම් බෝ-මි
වසරේ PD සම්මානය: යූන් චං-බුම්

2002 බෙක්සං කලා සම්මාන
රූපවාහිනියේ හොඳම නළුවා: යූ දොං-ග්‍යුන්

2002 KBS නාට්‍ය සම්මාන
දේසං/ප්‍රධාන ත්‍යාගය: යූ දොං-ග්‍යුන්
විශිෂ්ටතම සම්මානය, නිළිය: චෝයි මියුං-ගිල්

මේවාත් බලන්න
 ද ලාස්ට් එම්ප්‍රස් (පුළුල් සංගීත සංදර්ශනය)

ආශ්‍රේයයන්

බාහිර සබැඳි
 නිල වෙබ්අඩවිය 

Category:2000 දශකයේ දකුණු කොරියානු රූපවාහිනී කතාමාලා
Category:කොරියානු විකාශන පද්ධතියේ රූපවාහිනී නාට්‍ය
Category:2001 දකුණු කොරියානු රූපවාහිනී කතාමාලා ඇරඹීම්
Category:2002 දකුණු කොරියානු රූපවාහිනී කතාමාලා අවසන් වීම්